
SxETHOSconuM  cylindrus  ligneus  est,  quem 
Ljennec,  medicus  celeberrimus,  ad  morbos 

t 

pectoris  subtilius  detegendos,  primus  adhibuit ; 
et  nemo  certe  aptior  esse  potuit,  qui  acoustica 
ad  Medicinam  adaptaret.  Hic  enim  a  puero 
humanitati  sese  dederat,  et  studio  sedulo  anti¬ 
quos  Medicinas  scriptores  pertriverat  $  postea- 
que  ad  eam  artem  vehementer  sese  applicans, 
maxima  diligentia  corporis  morbos,  praesertim 
vero  viscerum  thoracis,  investigavit.  Ex  “  Bu- 

“  reau  Central/’  ut  vocatur,  Lutetiae  Parisiorum 
morborum  exempla  selecta,  in  valetudinario  cui 
praefuit  nunquam  defecerunt,  omniumque  in  eo 
morientium  corpora  (ut  in  Gallia  sapienter  sta¬ 
tutum  est)  incisa  sunt ;  et  ex  scriptis  patet 
eum  minime  has  occasiones  neglexisse.  Medi¬ 
ci,  et  ii  quidem  celebres,  putavere  succussionem 
et  percussionem,  de  quibus  ab  Avenbrugger  et 
Corvisart  certiores  facti  eramus,  optimam  es¬ 
se  rationem,  qua  internarum  partium  conditio 
cognosceretur  ;  Ljennec  autem,  discipulus 
Corvisart,  cuique  morborum  signa  seque  ac 
praeceptori  nota  fuerunt,  has  longe  utiliores 
reddidit,  adhibendo  ad  morborum  perscrutatio¬ 
nem  illud  principium  bene  cognitum,  quod  so¬ 
nus  per  solida  corpora  transmissus  intentior 
semper  fit.  Ad  hoc  varia  instrumenta,  affabre 
summoque  artificio  facta,  iterum  iterumque  ad 
pectus  admovit ;  invenitque  contra  eas  physi- 
ces  leges,  secundum  quas  experimenta  sua  fa¬ 
cere  decreverat,  corpora  mediocriter  densa  so¬ 
nitum  maximum  semper  emittere.  Compertum 
enim  habuit  cylindros  ex  canna  Indica,  papyro- 

Ve  vel  ligno  optimos  esse ;  tandemque  instru¬ 
mento  usus  est,  quod  Stethoscopium,  a  gtyiQoc , 
pectus,  et  azow g*>,  exploro,  nominatur.  Hoc  a- 
deo  simplex  est  instrumentum,  ut  nullo  metu 
ne  timidissimum  quidem,  nullo  pudore  delica¬ 
tissimum,  nulla  defatigatione,  (si  modo  recte 
adhibetur),  infirmissimum  afficere  possit ;  ne¬ 
que  quidem  usus  ejus,  si  semel  bene  acquiritur, 
difficilis  est,  et  signa,  ex  legibus  physices  pen¬ 
dentia,  distincta  vera  certaque  sunt.  Mihi 
quidem  pergratum  est  hic  profiteri,  quod  Doc- 
tor  Duncan  junior,  Professor  noster  illustris, 
mihi  Stethoscopii  usum  primus  ostendit ;  idem- 
que  Britannicis  omnibus  medicis  commoda  ejus 
primum  indicavit,  sequente  sententia,  qua  af¬ 
firmat,  “  That  further  experience  has  fully 
“  strengthened  the  good  opinion  he  at  first  en- 
“  tertained  of  it,  and  that  by  it  he  had  been 
“  enabled  to  detect  disease,  which  without  it  he 
“  scarcely  could  have  done.” 

Ad  scripta  celeberrimi  Ljennec  #,  pro  ra- 

ff  i  t-fimoD  siaitfcn»  -loaxnae  frijcnixjmi  cnaiia 

*  De  TAuscultation  Mediate,  &c.  par  Mons.  Laennec,  Paris. 

tione  Stethoscopii  per  sanitatem  adhibendi,  et 
pro  signis  quae  tunc  ab  eo  praebentur,  lectores 

meos  commendo,  ne,  haec  aggrediens,  limites 

f’  •« » 

hujus  tentaminis  propositos  transirem.  Con¬ 
spectus  generalis  quidem  morborum,  quibus  eae 
partes,  quae  in  thorace  continentur,  obnoxiae 
sunt,  perbrevis  dari  potuit  a  me,  de  morbis  is¬ 
tius  partis  tractaturo,  posteaque  varia  vitia,  se¬ 
cundum  diversas  texturas,  (nimirum  serosas  at¬ 
que  mucosas  membranas,)  in  quibus  sedem 
suam  habent,  proponi ;  mihi  enim  videtur  hanc 
rationem  morbos  investigandi  maximam  scien¬ 
tiam  ostendere,  occasionemque  dare  distinctio¬ 
nes  magni  momenti  indicandi  in  sympathiis 
generalibus,  quae  ex  morbo  aliquo  ortae,  in  sin¬ 
gulas  has  texturas  agunt.  Saepe  quidem  evenit, 
ut  ordo  seriesque  morborum  varias  texturas  si¬ 
mul  afficiant  j  et  diagnosis  quoque  difficilis 
sit,  cum  propter  propria  signa,  quae  singulas  has 
texturas  laesas  comitantur,  et  ex  rebus  ita  com¬ 
plicatis  oriuntur,  tum  propter  incerta  et  aliena 
principia  ex  quibus  morbi  naturam  colligimus. 
Verum  hanc  investigationem,  licet  quam  bre- 

vissime,  absolvere,  cum  dissertationis  hujus  ne¬ 
cessaria  brevitate  minime  consentaneum  fo¬ 
ret  ;  et  hanc  ob  causam  mihi  propositum  ha¬ 
beo,  ea  indicia,  quae  horum  nonnullos  comi¬ 
tantur,  tali  modo  considerare,  ut  probare  pos¬ 
sim,  Imo,  Nostram  in  praesentia  rationem  hos 
morbos  dignoscendi  neque  aequalem,  nec  cer¬ 
tam  esse  ;  et,  Qdo,  Cylindrum  cum  percussione 
conjunctum  hos  defectus  magnopere  supplere. 

Ut  ea  perficere  possim,  pauca  anatomice  et 
pathologice  de  omni  morbo,  qui  a  nobis  consi¬ 
deratur,  dicenda  erunt,  eaque  pathognomonica 
indicia  quae  Stethoscopium  praebet  simul  dan¬ 
da.  Summatim  autem  primum  narrabo  signa 
quae  a  Stethoscopio  praebentur,  uti  ab  ipso 
Ljennec  manu  sua  scripta  sunt,  cujus  scripti 
familiaris  meus  Overend  benigne  mihi  copiam 
fecit. 

r  ’T^!P  'jnfifp  -  *  -  -  v.  v  hijj$  ,iir 

INDICIA  STETHOSCOPIO  INDICATA. 

l.Pectoriloquie. — Le  son  traverse  le  cylindre  sans 
chevrotement.  Naturel  sur  le  larynx.  Morbide 
dans  les  excavations  tuberculeuses.  Signe  positif 
de  Phthisie  au  second  degre.  Varie  en  intensite  ; 
quelquefois  douteux,  lorsque  Pulcere  est  plein  de 
mucosites. 

II.  Egophonie. — Voix  de  chevre  de  polichi- 
nelle,  et  signe  exclusif  d’epanchement  dans  la 
pleure  pas  trop  considerable.  Peut  se  compli- 
quer  avec  pectoriloquie. 

III.  Tintement  Metallique ,  comme  la  percussion 
d’un  tonneau  vide,  ou  d’un  vase  de  metal.  Existe 
lorsque  1’air  est  dans  la  poitrine. 

. 


I.  Son  naturel  du  cceur — battemens  en  tic-tac : 
le  premier  son  correspond  au  pouls. 

II.  Ce  bruit  s’entend  seulement  pres  du  coeur, 
chez  un  personne  saine.  S’entend  par  toute  la 
poitrine  dans  l’aneurisme  passif.  Donc  Peten- 
due  plus  au  moins  grande. 

III.  Force  d’impulsion  considerable  dans  Phy- 
pertrophie. 

IV.  Bruit  de  soufflet  dans  un  retrecissement, 
le  spasme  du  coeur,  celui  des  arteres.  C’est  le 
pouls  hemorragique. 


Respiration  sans  embout.  “  Grossesse. 

I.  Battemens  du  cceur  du  foetus,  tic-tac  d’une 
montre,  tres  frequens,  changeant  de  place  quel- 
quefois. 

II.  Bruit  de  soufflet  du  placenta,  fixe,  iso- 
chrone  au  pouls  de  la  mere.  Observes  a  3  mois 


I.  Son  naturel,  sorte  de  murmure,  et  plus  in¬ 
tense  chez  1’enfant,  dans  la  dyspnee  simple  idio- 
pathique  chez  les  aneurismatiques,  dans  quel- 
ques  fievres,  et  plus  faible  chez  1’ adulte ;  surtout 
bien  vigoureux  dans  les  tubercles  commendans. 

II.  Hale  crepitant. — Bruit  d’une  seringue  qu’on 
remplit  et  vide  d’eau :  existe  dans  la  pneumonie, 
en  Toedeme  du  poumon.  Tantot  les  bulles  qui 
crevent  semblent  plus  ou  moins  grosses,  plus  au 
moins  abundantes,  &c. 


I 


III.  Hale  muqueux . — Sorte  de  gargouillement : 
existe  dans  la  phthisie  un  peu  avancee,  dans 
plusieures  catarrhes,  dans  les  bronches  des  ago- 
nisans,  &c. 


IV.  Rale  sibilant. — Sifflement,  cri  des  petits 
oiseaux  :  existe  lorsque  le  mucus  bronchique  est 
tres  visqueux,  dans  le  catarrhe  sec,  1’emphyseme 
du  poumon,  &c. 


V.  Hale  sonore. — Ronflement  sourd,  dans  le 
sommeil :  existe  dans  les  catarrhes :  assez  rare. 

VI.  Sifflement  des  excavations  tuberculeuses 
vides,  qui  sont  en  voie  de  guerison :  le  malade 

^semble  inspirer  l’air  du  Stethoscope.” 

Venio  nunc  ad  proprios  morbos  pectoris,  et 
primum  de  Pleuritide.  Igitur  febris  sympto¬ 
matica,  dolor  acutus,  difficilis  respiratio  et  tussis 
naturam  morbi  clare  ostendunt,  (utcunque  a- 
cutus  sit,)  quoties  pleuras  vel  pulmonum  inflam¬ 
matio  est;  utra  autem  harum  partium  magis 
doleat,  haec  signa  nequaquam  indicant.  Prae¬ 
terea,  neque  serum  (vel  serum  cum  pure  com¬ 
mistum)  ex  superficie  pleurae,  per  hujus  mem¬ 
branae  inflammationem,  effusum,  neque  textura 
pulmonum  impleta  (“  engorgement”)  cum  om¬ 
nibus  iis  mutationibus  quae  characterem  hujus 
morbi  constituunt,  solitis  judicandi  modis  cog¬ 
nosci  potest.  Cylindrus  autem  praesentiam 
positum  atque  limites  effusionis  ex  pleura  clare 
indicat,  diminutione  vel  ex  toto  defectu  mur¬ 
muris  respirationis,  et  sono  qui  aegophonium 
vocatur.  Atque  hic  observandum  est,  mihi  per¬ 
suasum  esse  pleuriticam  effusionem,  quae,  ut  ple¬ 
rumque  putatur,  inflammationis  finitae  signum 
est,  morbi  ipsius  partem  esse,  vitioque  progre- 
diente  evenire,  et  tunc  copiosissimam  esse  quan- 

4  -  •  't  -  <  '  ■  i  *  'V  *  -  •  .* 

do  morbus  gravissimus  est.  Aegophonium  au- 

tem  pectoriloquismo  simile  est,  quia  vox  sub 
cylindro  resonat,  tubulum  tamen  raro  ingredi¬ 
tur,  permeat  nunquam :  more  caprarum  sonitus 
redditur  ;  vel  quasi  pectore  inclusus  aliquis  lo¬ 
queretur  ;  vel  denique  praestigiatoris  e  naribus 
vocem  repraesentat.  Murmur  spirantis  ad  co¬ 
lumnam  spinalem  nunquam  non  auditur  ;  at  si 
repente  vel  gradatim  e  pectore  evanescat  mur¬ 
mur  et  aegophonium  adsit,  signa  pleuriticae  effu¬ 
sionis  pathognomonica  ostenduntur ;  quoque 
magis  percipienda  fit  respiratio,  et  desinit  aego¬ 
phonium,  eo  certius  minuitur  aegritudo.  Aucta 
projectio  parietum  pectoris  diu  cognita  fuit 
oriri  ex  pressura  humoris  effusi  mechanica ; 
LjEnnec  vero  primus  ostendit  exempla  pectoris 
contracti  ob  humorem  absorptum  et  firmas  mem¬ 
branas  falsas,  quae  pulmones  ita  ligant,  ut  parie¬ 
tes  introrsum  corruant. 

Multi  sunt  alii  morbi  processus,  aeque  celeres 
et  nihilominus  lethales,  quorum  diagnosis  plane 
incerta  est,  propter  varia  officia  perturbata  quae 
his  morbis  inducuntur.  Medici  vera  indicia 

narrarunt,  quibus  nonnullos  morbos  certo  scimus, 

■  • 

dum  alii  sunt  qui,  ut  dicitur,  aegro  vivo  dignosci 
nequeunt.  Quam  saepe  igitur  dubitat  medicus, 
quaenam  sit  vera  morbi  natura  !  In  his  Stetlios- 
copium  perutile  est ;  et  quoniam  Phthisis  exem¬ 
plum  optimum  praebet,  primum  de  ea  tractabo. 

Opinio  hodie  valet,  hunc  morbum  proprii  ge¬ 
neris  esse,  et  ex  certis  corporibus  quae  sese  ma¬ 
nifestant,  variasque  mutationes  sibiproprias  sub¬ 
eunt  constare,  raroque  ex  inflammatione  solita 
vel  oriri  vel  postea  augeri.  Ego  autem,  quam¬ 
vis  priori  parti  hujus  opinionis  assentior,  tamen, 
ex  multis  exemplis  quae  vidi,  credo  inflammatio¬ 
nem  in  quibusdam  constitutionibus  vel  haec  cor¬ 
pora  procreare,  vel  certe  eas  mutationes  efficere 
quibus  maturantur ;  quinetiam,  nisi  haec  inflam¬ 
matio  supervenerit,  tubercula,  si  antea  fuissent, 
(quod  minime  probatum  est,)  per  plures  annos 
omninoinnocuapermansisse.  Celeritasqua Phthi¬ 
sis  tuberculosa,  ex  inflammatione  orta,  saepe  pro¬ 
gressa,  et  ad  finem  perducta  fuit,  in  iis  qui  antea 
per  plures  annos  bene  valuerant,  hanc  opinio¬ 
nem  meo  animo  primum  attulit :  variaque  facta 
argumentaque  pathologica,  et  observationes 

quas  mihi  non  convenit  hic  adducere,  eandem 
indies  magis  confirmarunt*.  Statuo  igitur  ne¬ 
minem  phthisicum  fuisse  qui  ex  causis  effecti¬ 
busque  inflammationis  plus  minusve  non  passus 
est :  et  quamvis  hic  morbus  Medicinas  oppro¬ 
brium  diu  habitus  fuit,  tamen  opinor  medicum, 
qui  ita  de  causa  et  progressu  morbi  ratiocina¬ 
tur,  vel  venienti  morbo  occurrere,  vel  progre¬ 
dientem  cohibere  posse  ;  vel,  etiam  in  pessimo 
gradu,  si  remediis  suis  secundum  hancopinionem 
utatur,  haud  dubium  est,  quin  vim  naturas  medi- 
catricem  ita  adjuvare  possit,  ut  sanatio  haud 
omnino  desperanda  sit.  Tussicula,  spirandi  dif¬ 
ficultas,  dolores  pectoris  leves,  pulsus  debilis  et 
aliquando  celer,  tubercula  indicant  nondum  e- 
mollita  5  his  signis  autem  aliquamdiu  persisten¬ 
tibus,  materia  pellucida  sine  colore,  ex  saliva  et 
muco  constans,  ejicitur,  quas  secretio,  ut  e  mem¬ 
brana  bronchorum  mucosa  gradatim  augetur, 


•  Ad  hanc  sententiam  confirmandam,  vide  dissertationem  praN 
stantissimam  Doctoris  Alison,  in  “  The  Edinburgh  Medico- 
Chirurgical  Transactions,”  vol.  i. 


I 


12  DE  STETHOSCOPIO. 

ita  tussis  quoque  intenditur.  Sequenti  gradu 
tuberculis  emollitis,  secretio  fit  opaca,  subflava, 
modo  subviridis,  modo  tuberculorum  partibus 
minutis  commista  ;  deinde  macies,  debilitas,  fe¬ 
bris  hectica,  delirium,  diarrhoea,  atque  sudores, 
aegrum  cito  moriturum  indicant.  Per  omnem 
morbi  progressum  vero  hilaritas  magna  et  admo¬ 
dum  miranda  est,  oculi  praeclari,  vultus  quoque 
adeo  splendens,  ut  spes  fallaces  persaepe  exci¬ 
tentur.  Quamvis  haec  signa,  observatu  facilia, 
morbi  naturam  satis  superque  ostendere  viden¬ 
tur,  saepe  tamen  haud  certo  dici  potest,  an  sit 
tuberculosa  Phthisis,  donec  ad  stadium  ultimum 
ventum  est.  Haec  postrema  signa  enim,  quo¬ 
niam  inter  se  viribus  tantum  discrepant,  quo¬ 
dammodo  incerta  sunt  5  dum  unumquodquealio- 
rum  symptomatum,  quae  prius  enumeravi,  ex  va¬ 
riis  causis  nasci  potest.  Ventriculi  affectiones 
enim,  utquotidiana  experientia  docet,  sibi  eadem 
indicia  assumunt,  et  idem  quoque  de  jecoris 
morbis  interdum  dici  potest.  Quinetiam,  in  fce- 
minis  junioribus,  praesertim  nobilibus,  in  quibus 
officia  viscerum  abdominis  quodammodo  turba- 

ta  sunt,  eadem  signa  saepe  se  ostendunt,  quae 
Phthisin  incipientem  aeque  denotant.  Neque  ali¬ 
quid  pro  certo  ex  eo  quod  expuitur  dignosci  po¬ 
test  :  ex  membrana  enim  bronchorum  mucosa  id 
praecipue  secernitur ;  et  quidquid  hanc  irritat, 
talem  secretionem  movet,  qualem  in  morbis  tu¬ 
berculosis  videmus  :  neque  materies  ex  cavis  ve¬ 
re  tuberculosis  expulsa,  ullis  propriis  signis  dete¬ 
gi  potest.  Haec  medici  omnes  una  voce  conce¬ 
dunt  ;  per  Stethoscopium  tamen  omnis  dubita¬ 
tio  cito  amovetur  ;  nemini  enim  sonum  pec- 
toriloquismum  audienti  unus  scrupulus  etiam 
restabit.  Pectoriloquismus  autem  vox  est  in 
thorace,  ex  mollitis  tuberculis  excavatis,  et  sese 
in  bronchos  aperientibus  orta,  per  instrumenti 
cavum  ad  aurem  allata.  Ljennec  hujus  signi 
veritatem  plurimis  exemplis,  nullis  contrariis 
aut  diversis,  comprobavit.  De  perfecto  pectori- 
loquismo  possumus  recte  judicare,  si  instrumen¬ 
tum  vel  ad  laryngem  vel  tracheam  sani  homi¬ 
nis  loquentis  admovetur,  et  cavum  in  pulmone 
semper  respondet  iis  locis  in  quibus  pectorilo¬ 
quismus  auditur.  Sic  catarrhus  et  alii  morbi 

dignoscuntur  non  esse  Phthisis  :  praeterea  per 
cylindrum  tubercula  cruda,  ut  vocantur,  prius¬ 
quam  puris  formam  adepta  sunt,  detegi  possunt. 

At  Bronchitis  chronica,  jam  consideranda,  et 
signis  et  progressu  Phthisi  simillima  est,  etsi  na¬ 
tura  pathologica  sua  omnino  ab  hac  distat.  In 
priore  enim  membranae  mucosae  solum  est  in¬ 
flammatio  5  Phthisis  autem  revera  consistit  in 
corporibus  quibusdam  morbidis,  sui  generis,  in 
pulmone  ipso  formatis,  quae  gradatim  per  va¬ 
ria  stadia  certa  ac  definita  transeunt.  Tus¬ 
sis,  leves  dolores,  circuitus  sanguinis  atque  re¬ 
spiratio  accelerati  in  utroque  morbo  pariter  oc¬ 
currunt  ;  quodque  expuitur  per  prima  stadia  ab 
eadem  fonte  in  utroque  secernitur,  et,  ut  supra 
notavimus,  quando  materies  vere  tuberculosa  ad¬ 
est,  ex  iis  quae  secernuntur  nunquam  dignosci¬ 
tur.  Bronchitide  autem  progrediente,  febris  au¬ 
getur,  aeger  manifestius  emarcescit,  debilitas  ur¬ 
get,  perpetua  irritatio  febrem  hecticam  inducit, 
et  Phthisis,  ut  putatur,  vitam  finit.  Stethosco- 
pium  nobis  certum  signum  praebet,  quo  hic  mor¬ 
bus  a  Phthisi  distinguatur,  atque  ita  perutile 

est ;  nam  Bronchitis,  si  recte  tractatur,  Medi¬ 
cinae  arti  subjicitur.  Indicia  in  utroque  morbo 
cylindro  denotata  toto  coelo  inter  se  distant. 
Cavitas  enim  in  Phthisi  necessario  existit,  et  si 
caute  quaeritur  semper  invenitur:  in  Bronchi¬ 
tide  autem  soni  audiuntur  qui  aLiSNNEC  “  Rale” 
nominantur.  Species  hujus  quatuor  sunt,  ut 
antea  enumeravi,  (vide  page  7«)  nempe,  “  Rale 
“  crepitant “  Rale  muqueux  “  Rale  sibi- 
“  lant  •>”  et  “  Rale  sonore.” 

Peripneumonia  pulmonum  inflammatio  est, 
quae  in  tria  stadia  dividi  potest.  In  primo  sta¬ 
dio  pulmo  sero  oneratur,  sed  tamen  aera  ad¬ 
huc  accipere  potest ;  in  secundo  ea  est  conditio 
quae  “  Hepatization”  nominatur  ;  in  tertio  ali- 
cujus  pulmonum  partis  evenit  suppuratio.  Sig¬ 
na  communia,  sub  capite  Pleuritidis  enumerata, 
ea  sunt  quibus  hic  morbus  indicatur ;  et  mini¬ 
me  necesse  est  iterum  ostendere  quam  incerta 
atque  fallacia  sint ;  dum  contra  percussione  et 
cylindro  pulmonum  conditio  certo  cognoscitur. 
Primo  tempore,  pulmonibus  sero  impletis,  re¬ 
spiratio  minime  sonora  est ;  atque  dum  aera 

inspirat  crepitus  perlevis  datur.  In  secundo  et 
tertio  murmur  respirationis  deest ;  sed  si  ca- 
tarrhus  quoque  laborantem  opprimit,  crepitus 
mucosus  editur :  praeterea  aegro,  spiritum  ab 
imo  pectore  petenti,  costae  elevantur,  etsi  nullus 
sonus  ad  aurem  per  cylindrum  fertur. 

••  .  •  #  .  t  ■ 

Organicae  cordis  laesiones  corruptam  conditio¬ 
nem  functionum  efficiunt,  quae  per  totum  cur¬ 
sum,  praecipue  autemper  primastadia,  admodum 
varia  incertaque  est  ;  saepe  quoque  morbida  in¬ 
dicia  sine  ullis  similibus  laesionibus  existunt ;  et 
hanc  ob  causam  morbida  functionum  conditio 
vitii  veram  naturam  non  recte  denotat.  Cor- 
visart  ipse  quoque,  longa  experientia  doctus, 
non  tamen  eas  notas  dedit,  quibus  laesiones  ipsae 
certo  cognoscuntur ;  usus  enim  quotidianus  os¬ 
tendit,  ea  ipsa  signa  quae  ex  una  laesione  occur¬ 
runt,  ex  aliis  ac  diversis  etiam  saepe  oriri ;  et  hoc 
minime  quidem  mirandum  est,  si  consideramus 
plerasque  harum  laesionum  circuitum  sanguinis 
mechanice  solum  impedire.  Pariter  quoque  pa¬ 
tet,  plurima  horum  signorum  ex  vitiis  functionis. 

aeque  atque  ex  organicis  mutationibus,  pendere  ; 
palpitatio  scilicet,  dyspnoea,  tussis,  pulsus  inae- 
qualis,  anxietas  circa  cor,  animi  defectio,  vultus 
vicissim  pallidus  aut  lividus»  haec  omnia  vel  mi¬ 
nuuntur  vel  augentur  pro  multis  actionibus  sym¬ 
patheticis  in  omni  constitutione  variantibus.  Ita 

rem  se  habere,  unusquisque  medicus,  qui  ad  vitia 

%  *  -  r  ' 

organica  investiganda  sese  dedit,  ex  propria 
experientia  cognoscit ;  saepe  enim  invenit,  cor¬ 
pore  post  mortem  inciso,  partes  ne  minime  qui¬ 
dem  suspicatas  morbo  corruptas.  Ex  scriptis 
medicorum  idem  aeque  patet ;  Morgagni  enim 
acutus,  et  noster  quoque  Baillie,  pariter  agnos¬ 
cunt  se  saepe  causam  atque  sedem  mali,  vita 
jam  perstante,  ignorasse. 

Hypertrophia  autem  est  ubi  musculosa  cordis 
substantia  ampliatur,  sine  ulla  cavitatis  dilata¬ 
tione  vel  diminutione.  Auriculae  hoc  vitio  raro 
laborant.  Contractiones  ventriculorum  vim  so¬ 
lito  majorem,  et  sonum  naturali  hebetiorem  cy¬ 
lindro  auditum  communicant.  Ventriculorum 
dilatatio,  vel  cordis  aneurisma  passivum,  dilata- 

tio  est  cum  diminuta  parietum  crassitudine. 

c 

Hic  morbus  indicatur  Stethoscopio  supra  carti¬ 
lagines  intra  quintam  sextamque  costas  posito, 
cum  sonus  clarus  ex  singulis  contractionibus  e- 
ditur.  De  auricularum  autem  dilatatione  Len- 
nec  ipsius  experientia  haud  tanta  fuit,  ut  ulla 
signa  pro  certo  ei  nota  essent.  Cum  substantia 
cordis  maxime  emollitur,  vim  contrahendi  nul¬ 
lus  sonus  comitatur  :  si  vero  cum  ventriculo¬ 
rum  dilatatione  conjuncta  est  cordis  mollities, 

4 

et  canorus  et  hebes  est  sonus  ;  et  si  cum  hyper¬ 
trophia,  omnino  ita  hebes  ut  vix  audiri  possit. 

Aortae  quidem  aneurisma  vix  clarius  a  Ste- 
thoscopio  quam  ab  indiciis  usitatis  notatur ; 
quod  sequitur  tamen  certam  notam  praebet :  si 
infra  dextram  claviculam,  vel  sub  sterno,  vis  cor¬ 
dis  cum  pulsu  arteriarum  isochronus  est,  et  mul¬ 
to  major,  quam  ubi  contractio  ventriculorum  in 
cordis  regione  auditur.  Pericarditis  autem  in¬ 
flammatio  est  serosae  membranae  pericardii  inti¬ 
mae.  Cylindrus  vix  satis  clare  hunc  morbum, 
praesertim  si  longus  fuit,  ostendit :  signa  fre- 
quentissima  sunt  major  impulsus  ex  contractio¬ 
ne  ventriculorum,  sonusque  per  certa  interval¬ 
la  distinctior  ;  ad  haec,  imbecilliores  et  breviores 

pulsus,  qui  cum  pulsu  arteriarum  intermisso 
congruere  videntur. 


Haec  igitur  de  propriis  vitiis  pectoris;  sed 
praeter  haec,  ex  propria  mea  experientia  affir¬ 
mare  possum  Stethoscopium  utilissimum  esse  ad 
recte  agnoscendum,  an  sanguis  iterum  detra¬ 
hendus  sit,  necne,  in  Enteritide,  Peritonitide, 
Febre  Puerpera,  et  variis  similibus  morbis.  In 
his  omnibus  pulsus  cordis,  potius  quam  arteria¬ 
rum,  consulendus  est.  Sanguis  enim  semper  tu¬ 
to  mitti  potest,  si  ventriculi  sese  valide  contra¬ 
hunt  ;  at,  e  contrario,  si  infirme,  raro  aut  nun¬ 
quam,  et  certe  non  nisi  maxima  cum  cautione. 

Mons.  Kerardec  quoque  in  Arte  obstetrica 
usus  est  cylindro  #  ;  nuperque  indefessus  Lis- 
franc  libellum  e  prelo  protulit,  in  quo  Stetho¬ 
scopium  ad  varia  ossa  fracta  detegenda  se  ap¬ 
plicavisse  narrat  t. 

g  *\ 

— 

*  Vide  Memoire  sur  1’Ausculation,  applique  a  letude  de  la 
Grossesse,  par  Mons.  J.  L.  a  Kerardec.  Paris,  1823. 

f  Vide  Memoire  sur  la  Nouvelle  Application  du  Stethoscope, 
par  Mons.  J.  Lisfranc.  Paris,  1823. 

Admodum  quidem  dolendum  est,  Mediatam 
auscultationem  pluribus  ludibrio  et  despectui  es¬ 
se,  qui  neque  ipsi  experimenta  instituerunt, 
neque  aliorum  experimenta  bene  investigarunt. 
Quidam  etiam  ejus  usum  neglexere,  quoniam, 
in  primo  periculo,  praecipua  ejus  signa  discer¬ 
nere  non  potuerunt.  Hoc  autem  non  accura¬ 
tius  objici  potest,  quam  si  quis  dicat,  telesco- 
pium  inutile  esse,  ideo  quia,  oculo  ad  instrumen¬ 
tum  primum  admoto,  omnia  confusa  parum- 
que  distincta  apparent ;  dum  cuivis,  scientiae  si¬ 
deralis  perito,  perfecta,  pulchra  et  quasi  ad  vitam 
evocata  esse  videntur.  Idem  dici  potest  quoque 
de  microscopio  aliisque  multis :  patet  ergo  hoc 
omnino  stulte  objici.  Dicitur  obscurum  esse ; 
quod  de  pulsu  quoque  verum  est?  quinetiam 
nonne  sunt  omnia  signa  sensibus  investigata  pa¬ 
riter  obscura?  Dicitur  praeterea  aegrum  fatigare, 
quod  quidem  nonnunquam  verum  est ;  sed  mul¬ 
to  minus  fatigat  quam  variae  interrogationes, 
quae,  si  Stethoscopio  utimur,  omnino  ferme  inu¬ 
tiles  fiunt.  Praeterea,  medici,  in  morbis  vulgari 
modo  detegendis, peritissimi,  hanc  artem  posteris 

suis  vix  communicare  possunt ;  dum  signa  Ste- 
thoscopii  ita  describi  possunt,  ut  per  omnia  se¬ 
cula  facillime  intelligantur.  Nonne  hoc  scien¬ 
tiam  Medicinae  multum  promovet,  multumque 
igitur  auxilii  generi  humano  praebet?  Praeci¬ 
pue  autem  medicis  junioribus  aestimandum  est, 
qui  multiplicia,  varia  incertaque  indicia  morbo¬ 
rum,  raro  recte  intelligunt.  Signa  communia 
quidem  nequaquam  negligere  volo,  quia  cylin¬ 
drum  commendo  ;  sed  hunc  potius  illis  addo,  et 
sensum  alium  ad  interna  vitia  investiganda  ad¬ 
hibeo.  Dum  igitur  ex  propria  experientia  cy¬ 
lindrum  utilem  esse  scio,  et  hanc  ob  causam 
praesertim  medicis  junioribus,  quos  nunquam 
pigebit  se  hoc  instrumentum  studuisse,  com¬ 
mendo,  iterum  iterumque  suadeo  atque  hortor 
ut  librum  pathologicum  a  Lennec  editum  *  di¬ 
ligenter  perlegant.  Mihi,  hoc  Tentamen  ad  fi¬ 
nem  perducenti,  gratissimum  est  in  mentem  re¬ 
vocare  qua  comitate,  qua  benignitate,  aegros  in 
suo  Valetudinario  hic  illustris  Medicus  sibi  de- 


*  De  1’Auscultation  Mediate,  &c.  par  Mons.  Lsennec.  Paris. 

vinxerit,  quantaque  admiratione  eum  idcirco 
prosecutus  sim.  Neque  sine  grato  animo  me¬ 
minisse  possum  benignam  ejus  curam  et  solici- 
tudinem,  ut  me  discipulum  erudiret.  Quin- 
etiam,  non  mediocriter  gaudeo  me  discipulum 
fuisse  praeceptoris,  qui  ab  omnibus  propter  diag¬ 
nosin  et  pathologicas  suas  observationes  merito 
laudatur. 


FINIS. 


